**Pressemelding**

Trosser bransjepraksis igjen:
**Setter ned renten for eksisterende kunder denne uka**

**Kundene i Kassa kan nok en gang glede seg over at Norges banks rentenedsettelse kommer dem til gode før de fleste andre boliglånskunder. Renten i Kassa settes ned med virkning fra 24. september for alle kunder.**

– Som i juni synes vi også denne gangen at det er riktig å sette ned renten med en gang for kundene våre, sier leder for Kassa Robin Sande.

– Denne gangen setter vi ned renten med 0,2 prosentpoeng. Med dette kan vi fortsatt tilby en god og konkurransedyktig rente til kundene våre, fortsetter Robin.

Rentenedsettelsen på 0,2 prosentpoeng gjelder likt for alle produkter i Kassa.

– Det skal være enkelt å skjønne hva du får i rente og hva lånet ditt koster. Derfor setter vi ned renten likt for alle som har lån hos oss.

Sjekk hvilken rente du kan få på [kassa.no](https://kassa.no/)

**Hvem er Kassa?**Kassa er et gebyrfritt og enkelt boliglån fra Oslo Pensjonsforsikring (OPF). OPF er pensjons- og forsikringsselskapet til Oslo kommune og står bak boliglånet Kassa. OPF er en trygg og solid aktør med lang fartstid som tilbyder av boliglån. Det spesielle med Kassa er at vi ikke er en bank og tilbyr kun boliglån. Du har kun boliglånet ditt hos oss, og beholder banken din til alt annet. Enklere blir det ikke. I Kassa får du de beste betingelsene hvis du har belåningsgrad innenfor 60 prosent.

**Kassa har et åpent og forutsigbart prissystem, og setter nå ned renten på sine tre produkter med 0,20prosentpoeng:**

* Small, belåningsgrad på 60 % eller lavere: Nom.rente 4,79 %. Eff.rente 4,90 %, lånebeløp: 2 500 000 kr, nedbetaling over 25 år, rentekostnad 1 793 165 kr, totalt 4 293 165 kr.
* Medium, belåningsgrad mellom 60 % og 75 %: Nom.rente 4,99 %. Eff.rente 5,11 %, lånebeløp: 2 500 000 kr, nedbetaling over 25 år, rentekostnad 1 880 084 kr, totalt 4 380 084 kr.
* Large, belåningsgrad mellom 75 % og 85 %: Nom.rente 5,59 %. Eff.rente 5,74 %, lånebeløp: 2 500 000 kr, nedbetaling over 25 år, rentekostnad 2 146 035 kr, totalt 4 646 035 kr.

Alle produkter forutsetter pant i bolig. Tinglysningsgebyr på 545 kr til Kartverket kommer i tillegg.

**Kontakt:**

**Leder i Kassa, Robin Sande, tlf 95 99 47 09,** **robin.sande@opf.no**

**Leder for kommunikasjon i OPF, Håkon Nordahl, tlf 97 75 93 93,** **hakon.nordahl@opf.no**